| Bilag 20 - Vederlag |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult. Ud over denne generelle vejledning kan bilaget indeholde en række specifikke vejledninger til Kunden.

Dette standardbilag er et kategori A-bilag. Kategori A betyder, at standardbilaget er klar til brug evt. med mindre tilpasninger og konkrete forretningsmæssige beslutninger. Det skal dog verificeres, at standardbilaget er dækkende for Kundens behov.

Vejledning til Kunden har til formål at vejlede Kunden til at færdiggøre standardbilaget til anvendelse i en konkret kontrakt. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget og vejledning til Leverandøren skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal ikke udfylde dette Bilag 20. Leverandøren skal udfylde Bilag 20.a ”Enhedspriser” i overensstemmelse med den specifikke vejledning deri, som indleveres som en del af tilbuddet.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 20, Vederlag i følgende punkter:*

* *Punkt 9.2 (Reduceret fakturering ved udskiftning af nøglemedarbejdere)*
* *Punkt 26 (Ibrugtagning af løbende Ydelser før Transitionsdagen)*
* *Punkt 37.1 (Generelt)*
* *Punkt 37.2 (Vederlag for Indledende Ydelser)*
* *Punkt 37.3.1 (Vederlag for Desktopadministration)*
* *Punkt 37.3.2 (Vederlag for Support)*
* *Punkt 37.3.3 (Vederlag for Applikationsdrift)*
* *Punkt 37.3.4 (Vederlag for Infrastrukturdrift)*
* *Punkt 37.3.5 (Vederlag for Datacenterdrift)*
* *Punkt 37.3.6 (Vederlag for Netværksdrift)*
* *Punkt 37.3.7 (Skalering af vederlag for Løbende Ydelser ved Operationelle Tilpasninger)*
* *Punkt 37.4.1 (Vederlag for Standardbestillingsydelser)*
* *Punkt 37.4.2 (Vederlag for Konsulentydelser)*
* *Punkt 37.4.3 (Vederlag for Optioner)*
* *Punkt 38 (Benchmarking)*
* *Punkt 39.2 (Faktureringsbetingelser)*
* *Punkt 40 (Betalingsbetingelser)*
* *Punkt 44.2 (Opgørelse ved ophævelse)*
* *Punkt 54.2 Opsigelse)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 5](#_Toc517163812)

[2. Vederlag for Indledende Ydelser 5](#_Toc517163813)

[3. Vederlag for Løbende Ydelser 5](#_Toc517163814)

[3.1 Vederlag for Enhedsadministration 5](#_Toc517163815)

[3.2 Vederlag for Support 5](#_Toc517163816)

[3.3 Vederlag for Applikationsdrift 5](#_Toc517163817)

[3.4 Vederlag for Infrastrukturdrift 6](#_Toc517163818)

[3.5 Vederlag for Datacenterdrift 6](#_Toc517163819)

[3.6 Vederlag for Netværksdrift 6](#_Toc517163820)

[3.7 Skalering af vederlag for Løbende Ydelser 6](#_Toc517163821)

[4. Vederlag for Bestillingsydelser 6](#_Toc517163822)

[4.1 Vederlag for Standardbestillingsydelser 6](#_Toc517163823)

[4.2 Vederlag for Konsulentydelser 6](#_Toc517163824)

[4.3 Vederlag for Optioner 7](#_Toc517163825)

[5. Kompensation ved Kundens opsigelse 7](#_Toc517163826)

[6. Fakturering 8](#_Toc517163827)

[6.1 Generelt 8](#_Toc517163828)

[7. Regulering af vederlag 9](#_Toc517163829)

[7.1 Reduktion ved effektiviseringssats 9](#_Toc517163830)

[7.2 Indeksregulering 9](#_Toc517163831)

[8. KRAVMATRICE 11](#_Toc517163832)

Underbilag

1. Enhedspriser
2. Benchmarking

# Indledning

Dette bilag inkl. underbilag indeholder Leverandørens vederlag for Ydelser omfattet af Kontrakten, samt krav til fakturering og regulering af benchmarking.

Derudover indeholder bilaget faktureringsplanen, som fastsætter, hvornår Leverandøren er berettiget til at fakturere vederlaget for Indledende Ydelser.

# Vederlag for Indledende Ydelser

1. *Vederlag for Indledende Ydelser*

Leverandøren er berettiget til vederlag for Indledende Ydelser, jf. Bilag 11, som angivet i Bilag 20.a.

Leverandøren skal fakturere vederlaget for Indledende Ydelser i overensstemmelse med faktureringsplanen angivet i K-14 nedenfor.

# Vederlag for Løbende Ydelser

De månedlige vederlag for Løbende Ydelser, som angivet i dette punkt 3, omfatter alle aktiviteter, udgifter og ydelser relateret til de Løbende Ydelser, herunder deltagelse i samarbejdsorganisation, compliance og evt. rettigheder, jf. Kontraktens punkt 51 og licenser m.v.

Hvis en given Ydelse, der efter sin art kan henføres til en Løbende Ydelse, alene skal leveres som en Standardbestillingsydelse, vederlægges sådanne Ydelser særskilt, jf. punkt 4.1.

## Vederlag for Enhedsadministration

1. *Vederlag for Enhedsadministration*

Leverandøren er berettiget til et månedligt vederlag for Enhedsadministration, som angivet i Bilag 20.a. Det månedlige vederlag reguleres, som angivet i punkt 7.1.

## Vederlag for Support

1. *Vederlag for Support*

Leverandøren er berettiget til et månedligt vederlag for Support, som angivet i Bilag 20.a. Det månedlige vederlag reguleres, som angivet i punkt 7.1 og 7.2.

## Vederlag for Applikationsdrift

1. *Vederlag for Applikationsdrift*

Leverandøren er berettiget til et månedligt vederlag for Applikationsdrift, som angivet i Bilag 20.a, inkl. efterfølgende regulering af vederlaget. Det månedlige vederlag reguleres, som angivet i punkt 7.1.

## Vederlag for Infrastrukturdrift

1. *Vederlag for Infrastrukturdrift*

Leverandøren er berettiget til et månedligt vederlag for Infrastrukturdrift, som angivet i Bilag 20.a, inkl. efterfølgende regulering af vederlaget. Det månedlige vederlag reguleres, som angivet i punkt 7.1.

## Vederlag for Datacenterdrift

1. *Vederlag for Datacenterdrift*

Leverandøren er berettiget til et månedligt vederlag for Datacenterdrift, som angivet i Bilag 20.a. Det månedlige vederlag reguleres, som angivet i punkt 7.1.

## Vederlag for Netværksdrift

1. *Vederlag for Netværksdrift*

Leverandøren er berettiget til et månedligt vederlag for Netværksdrift, som angivet i Bilag 20.a. Det månedlige vederlag reguleres, som angivet i punkt 7.1.

## Skalering af vederlag for Løbende Ydelser

1. *Skalering af vederlag for Løbende Ydelser*

Vederlaget for Løbende Ydelser, jf. punkt 3.1 - punkt 3.6, kan skaleres, som følge af Operationelle Tilpasninger, jf. Kontraktens punkt 25 og punkt 37.3.7.

Op- eller nedskalering af det månedlige vederlag for en Løbende Ydelse sker ved de i Bilag 20.a angivne enhedspriser.

# Vederlag for Bestillingsydelser

Vederlag for Bestillingsydelser, som angivet i dette punkt 4, omfatter alle aktiviteter, rettigheder, jf. Kontraktens punkt 51, udgifter og ydelser relateret til Bestillingsydelserne, herunder omkostninger til transport, fortæring, ophold m.v.

## Vederlag for Standardbestillingsydelser

1. Vederlag for Standardbestillingsydelser

Leverandøren er berettiget til vederlag for Standardbestillingsydelser, som angivet i Bilag 20.a.

## Vederlag for Konsulentydelser

1. Vederlag for Konsulentydelser

Leverandøren er berettiget til vederlag for levering af Konsulentydelser, efter medgået tid fordelt på medarbejderkategorier til timepriserne angivet i Bilag 20.a.

Leverandøren er kun berettiget til vederlag for tid, der er dokumenteret og effektivt medgået tid på den bestilte opgave. Pauser, herunder frokostpauser, transporttid m.v. kan således ikke medregnes.

1. Timeregnskab

Leverandøren skal føre et timeregnskab i forbindelse med levering af Konsulentydelser, der giver Kunden indblik i det udførte arbejde. Leverandøren skal herunder sikre, at dennes ressourcer fører timeregnskab med angivelse af, hvad tiden er blevet anvendt til. Leverandøren er ikke berettiget til særskilt vederlag for at føre timeregnskab.

Konsulentydelser vedlægges på baggrund af fyldestgørende timeregnskab. Timeregnskabet skal desuden på Kundens begæring udleveres i kopi uden ugrundet ophold.

## Vederlag for Optioner

1. Vederlag for Optioner

Såfremt Kunden udnytter en af de i Bilag 17.c angivne Optioner, da er Leverandøren berettiget til vederlag for levering og opfyldelse af den pågældende Option, som angivet i Bilag 20.a.

# Kompensation ved Kundens opsigelse

1. Kompensation ved Kundens opsigelse

Såfremt Kunden opsiger Kontrakten efter uopsigelighedsperioden, jf. Kontraktens punkt 54.2, er Leverandøren berettiget til kompensation for opsigelsen.

[I nedenstående afsnit angives procentsats for størrelsen på Leverandørens kompensation i klammerne. I standardbilaget er der angivet ”0-50 %”, hvilket er udtryk for, hvilket spektrum satsen typisk befinder sig i. Hvis ”0 %” slettes afsnittet. Den faktiske procentsats er en forretningsmæssig beslutning, der kan have betydning for Leverandørens vurderingen af Kontrakten. Der kan alternativt anvendes andre modeller, f.eks. hvor procentsatsen afhænger af, hvor lang tid der er tilbage af kontraktens løbetid.]

Størrelsen på Leverandørens kompensation ved Kundens opsigelse efter uopsigelighedsperioden udgør [0-50 %] af det samlede vederlag for de Løbende Ydelser i Kontraktens resterende ordinære løbetid. I denne sammenhæng fastsættes det samlede vederlag for de Løbende Ydelser, som det månedlige vederlag for Løbende Ydelser på tidspunktet for Kundens opsigelse multipliceret med det resterende antal måneder i Kontraktens løbetid.

I tilfælde af delvis opsigelse af Kontrakten gælder ovenstående for så vidt angår det vederlag, jf. Bilag 20.a (Enhedspriser), der kan henføres til den eller de Løbende Ydelser, som opsigelsen omfatter.

# Fakturering

## Generelt

Forinden Leverandøren fakturerer vederlag skal Leverandøren påse, at følgende typiske fejl ikke er indeholdt i Leverandørens påtænkte faktura:

* 1. *Vederlag efter medgået tid:* Der faktureres for mange timer i forhold til, hvad der er forbrugt eller timeprisen er forkert.

1. *Andre variabelt afregnede Ydelser:* Der faktureres for en forkert volumen eller mængderabatter er ikke indregnet.
2. *Bod:* Der er ikke medregnet bod i fakturaen.
3. *Ydelser:* Der faktureres for Ydelser (fx Kontraktuelle Ændringer eller Operationelle Tilpasninger), som ikke er leveret eller ikke er aftalt.
4. *Ydelser indeholdt i fast vederlag:* Der faktureres særskilt for Ydelser, som allerede er indeholdt i de faste vederlag.
5. *Prisregulering:* Priser reguleres forkert i forhold til Kontraktens bestemmelser. Fx at årlig nedregulering af fast månedligt vederlag ikke er sket, jf. nedenfor i punkt 7.
6. *Priser matcher ikke prisbilaget:* Der anvendes andre priser som udgangspunkt for faktureringen end de, der er angivet i Kontraktens Bilag 20.a. Eller Ydelser faktureres med et andet interval end angivet i kontrakten – fx løbende i stedet for månedligt.
7. Faktureringsplan for Indledende Ydelser

Leverandøren skal fakturere vederlaget for Indledende Ydelser efter nedenstående faktureringsplan.

[Nedenstående faktureringsplan skal tilpasses den konkrete situation. Dog bemærkes at den akkumulerede andel af vederlaget skal give 100 % ved sidste milepæl. Derudover bemærkes, at Leverandøren ved forudbetalinger skal stille anfordringsgaranti, jf. Kontraktens pkt. 40.]

| Milepæle | Andel af vederlag for Indledende Ydelser | Akkumuleret andel af vederlag for Indledende Ydelser |
| --- | --- | --- |
| Indledning af Transition Ind | [20] % | [20] % |
| Transitionsdag | [50] % | [70] % |
| Driftsprøve godkendt | [30] % | 100 % |

For betalinger, som erlægges forud for levering af Ydelsen, henvises til Kontraktens punkt 40 vedrørende anfordringsgaranti.

1. Kundens øvrige krav til indhold af faktura

[Såfremt Kunden har særlige kundespecifikke krav til indhold af faktura, da stilles disse krav i dette K-15. Hvis ikke dette er tilfældet slettes kravet, og kravmatricen konsekvensrettes. Nedenfor er anført eksempel på kundespecifikt krav:

Leverandøren skal ved fakturering, i tillæg til kravene i Kontrakten, punkt 39.2, angive følgende:

* PSP-nr.: […]
* Att. […]
* Reference: “Kontrakt om drift af […]”
* Fakturanummer]

# Regulering af vederlag

## Reduktion ved effektiviseringssats

1. Regulering af vederlag for Løbende Ydelser

Kunden er berettiget til en årlig reduktion af det månedlige vederlag for hver af de Løbende Ydelser, som led i forventet effektivisering i Kontraktens løbetid.

Leverandøren har i Bilag 20.a, for hver af de Løbende Ydelser angivet en effektiviseringssats (procentsats), som enhedspriserne for den givne Løbende Ydelse nedreguleres med årligt. Såfremt Leverandøren ikke har tilbudt en effektiviseringssats, har Leverandøren anført ”0” eller ikke udfyldt cellen i Bilag 20.a.

Reduktionen gennemføres med virkning fra første måned i et nyt kontraktsår fra og med kontraktsår 2, i det omfang Leverandøren har tilbudt en effektiviseringssats.

## Indeksregulering

1. Indeksregulering af månedligt vederlag for Enhedsadministration, Applikationsdrift og Support

De månedlige vederlag for hhv. Enhedsadministration, Applikationsdrift og Support, som angivet i Bilag 20.a, indeksreguleres én gang årligt efter den i K-19 angivne metode. Det månedlige vederlag for Enhedsadministration, Applikationsdrift og Support reguleres således både ved en årlig nedregulering, jf. K-16 ovenfor, og ved indeksregulering.

1. Regulering af timepriser

Timepriser, som angivet i Bilag 20.a, indeksreguleres én gang årligt efter den i K-19 angivne metode.

1. Metode for indeksregulering

Indeksregulering sker på grundlag af Finansministeriets indeks for ”Generelt pris- og lønindeks”. Vederlagene angivet i Bilag 20.a er fastsat ud fra det indeks, som var gældende på tidspunktet for Kontraktens indgåelse. Prisreguleringen foretages derfor årligt op imod niveauet gældende for samme måned, som den måned Kontrakten blev indgået. Reguleringen kan tidligst foretages ét år efter Kontraktens indgåelse. Såfremt Parterne ønsker at foretage indeksregulering i overensstemmelse med ovenstående, skal Parterne underrette hinanden herom med mindst én måneds skriftligt varsel. Reguleringen kan ikke ske med tilbagevirkende kraft.

Såfremt ovennævnte prisindeks ophører med at blive vedligeholdt, eller metoden for opgørelsen af dette ændres væsentligt, vil indeksregulering efterfølgende ske ved regulering med en procentsats, der svarer til den gennemsnitlige udvikling af prisindekset for de seneste 24 måneder, inden prisindekset ophørte med at blive vedligeholdt, eller metoden blev ændret væsentligt.

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

***[Vejledning til Leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad  (Helt /  Opfyldes delvist /  Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |
| K-7 |  |  |  |
| K-8 |  |  |  |
| K-9 |  |  |  |
| K-10 |  |  |  |
| K-11 |  |  |  |
| K-12 |  |  |  |
| K-13 |  |  |  |
| K-14 |  |  |  |
| K-15 |  |  |  |
| K-16 |  |  |  |
| K-17 |  |  |  |
| K-18 |  |  |  |
| K-19 |  |  |  |